De Breiterain, me seit o Breitsch, u ds Spitalacker bilde der Chärnteil vom Nordquartier. Hüt wird dä Teil aus Breiterain bezeichnet, wo zwüschem Spitalacker, Lorraine, Wyler und Wankdorf ligt. Ar Aare unger der Kornhuusbrügg isch dr Autebärg bis hindere zum Bäregrabe. D Trennig zwüsche Breiterain und der Lorraine/Wyler isch dr Nordring, wo vor Lorrainebrügg us chunnd. Dr Spitalacker isch um 1930 pout worde,  nachdäm d' Chornhuusbrügg isch errichtet worde. Denn hets dr Breiterain, d' Lorraine u z Wyler bereits ggäh.